Peter Christian Jensen indtager direktørstolen på Ruths Hotel i Gl. Skagen, det skriver Kanal Frederikshavn.

Det er en erfaren mand, som i fremtiden skal stå i spidsen for Ruths Hotel. Peter Christian Jensen har en lang fortid i hotel og rejsebranchen. I mere end tyve år har han, sammen med sin hustru, drevet herregårdshotellet Scheelsminde i Aalborg. Senest har han haft en lederstilling i CimberSterling, hvor han havde ansvaret for den daglige flyveoperation. - Jeg glæder meget til at være 100 procent tilbage i hotelbranchen og udviklingen af Ruths Hotel, siger han til Kanal Frederikshavn.